4 apps per viure la teva energia | Endesa
El telèfon intel·ligent és el dispositiu per a tot, amb el qual acabes gestionant la teva vida. Comunicar-te amb amics, família i companys de feina. Navegar per Internet, fer fotos, veure vídeos... i també controlar la teva energia, gràcies a apps que milloren el teu dia a dia.
Ja et passes la vida connectat al mòbil constantment, tant per a la feina com per al lleure. Per què no aprofites aquesta eina que fas servir sempre per millorar la teva eficiència?
Eficiència és aconseguir el millor resultat amb els recursos mínims. Si parlem d'energia, eficiència és tota la llum, la calor i els aparells funcionant que necessites... amb la despesa mínima possible, tant en quilowatts hora com en euros.
Seleccionem 4 apps capdavanteres i gratuïtes que et permeten prendre el control de la teva energia.
1. Com saber el que estàs gastant en cada moment
Imagina't que agafes el mòbil i pots saber quanta llum vas gastar dissabte passat. O descobrir quin mes de l'any has consumit més electricitat. O saber si estàs sent més o menys eficient que l'any passat d'una ullada, sense que hagis de fer cap càlcul ni consultar diverses pantalles.
A l'app d'Endesa disponible tant en Android com en iOS, tens aquestes opcions (i moltes més) a mà. L'únic requisit és ser client d'Endesa. Si ho ets, només necessites estar registrat el web de Endesa. Amb el mateix usuari i contrasenya podràs entrar a l'app i, des del primer moment, començar a:
Saber quanta energia gastes cada hora, cada dia: una radiografia detallada de tots els dies de l'any, amb les teves dades reals de consum. Ni estimacions ni mitjanes, només el que tu has consumit realment.
Gestionar totes les factures i tots els contractes: veure'n els detalls i modificar-los.
Un històric ordenat de totes les factures de llum i gas: oblida't de papers que es traspaperen. Ara ho tens tot al mòbil, arxivat automàticament. Sense esforç, amb claredat.
Gràfics sobre el consum: pots comprovar com evoluciona la teva eficiència energètica. Estàs aconseguint cada cop més amb menys? O has empitjorat i has agafat la direcció contrària?
2. Com saber quant costa la llum?
Aquesta pregunta té trampa, ja que a Espanya no és possible dir que la llum tingui el mateix preu per a tothom. Et recomanem que llegeixis aquest contingut en què t'expliquem quant et costa la llum realment.
Si parlem del mercat regulat, que engloba aproximadament una mica menys de la meitat de les llars d'Espanya, el preu de l'electricitat pateix oscil·lacions cada dia. És possible seguir-les amb l'app Estalvia en llum.
Aquí coneixeràs el preu del kWh per al mercat regulat, amb les variacions que pateix cada hora i cada dia. Amb aquesta informació, pots planificar l'ús dels electrodomèstics que més energia consumeixen i, gràcies a això, estalviar a la pròxima factura.
Pots saber si el preu de cada hora està per sota de la mitjana històrica per al mercat regulat o per sobre, com també el preu mitjà de l'energia en els darrers 30 dies i la tendència de pujada o baixada.
Però recorda: tot això només té sentit si ets en el mercat regulat. Si ets en el mercat lliure, el preu de la llum no té res a veure amb això. En el contingut següent, t'expliquem les diferències entre el mercat lliure i el mercat regulat.
“El més important és saber i entendre quanta energia estàs consumint en cada moment. El preu d'aquesta energia depèn del teu contracte.”
3. Quant malbarates en consum fantasma?
A casa teva hi ha tot tipus d'aparells que consumeixen electricitat encara que no estiguin funcionant, pel sol fet de seguir endollats. Si t'assembles a la mitjana dels espanyols, aquest consum fantasma et costa uns 5 euros al mes.
Hi ha apps que intenten afinar una mica més la dada, com ara Standby Check, només disponible per a iOS.
La funció "Detectiu d'energia" fa un càlcul aproximat de quanta energia es pot estalviar desconnectant completament els aparells electrònics que es queden en mode standby, com televisors o reproductors de vídeo o àudio. També podràs conèixer la quantitat d'electricitat que consumeixes mentre dorms, per intentar detectar els "vampirs energètics", i avaluar la que malbarates durant tot un any.
4. Com controlar la teva casa des d'una app?
Parlem ara de domòtica i energia.
Passem ara a la domòtica, que ens pot donar un cop de mà a l'hora d'estalviar i de ser més eficients. L'app Houseinhand KNX permet controlar dispositius KNX (com ara llums, persianes, climatització...), audiovisuals (televisió, dispositius d'àudio, DVD...) o videoporters i càmeres. Tot en temps real i amb el teu telèfon intel·ligent.
Amb aquesta app podem aconseguir l'eficiència a través de l'automatització. Encendre o apagar a distància la calefacció o l'aire condicionat. Apagar els llums que ens hem oblidat encesos. Abaixar les persianes a l'estiu a les hores de més incid·ncia dels raigs solars. Pots tenir el control de casa teva a la butxaca.
“Les aplicacions mòbils et poden ajudar a millorar l'eficiència i prendre el control de la teva energia.”